12. septembris

**12. septembris** ir gada 255. diena pēc Gregora kalendāra (256. garajā gadā). Līdz gada beigām ir atlikušas 110 dienas.

## Vārda dienas
Erna, Eva, Evita

## Notikumi
* 1683. gads — Osmaņu-Habsburgu kari: kaujā par Vīni Polijas—Lietuvas karaļa Jana III Sobeska vadītā armija sakāva Osmaņu impērijas karaspēku, aizsākot turku ekspansijas beigu sākumu Eiropā un Osmaņu impērijas varenības norietu.
* 1812. gads — seminolu cilts indiāņi uz robežas starp Floridu un Džordžiju sakāva kapteiņa Viljamsa vadīto konvoju.
* 1848. gads — Šveice kļuva par federālu valsti.
* 1934. gads — Ženēvā Tautu Savienības sesijas laikā Latvija, Lietuva un Igaunija parakstīja līgumu par Baltijas valstu savienības (Baltijas Antantes) izveidošanu.
* 1943. gads — Otrais pasaules karš: no mājas aresta tika atbrīvots Itālijas diktators Benito Musolīni.
* 1974. gads — Etiopijā tika gāzts imperators Haile Selasije I.
* 1980. gads — notika militārs valsts apvērsums Turcijā.
* 1999. gads — Indonēzija paziņoja, ka atļaus starptautisko miera uzturēšanas spēku ievešanu Austrumtimorā.
* 2005. gads — Izraēla pabeidza bruņoto spēku un kolonistu izvākšanu no Gazas sektora.
* 2010. gads — Turcijā beidzās sešpadsmitais Pasaules čempionāts basketbolā, par čempioniem kļuva ASV izlase.

### Izklaidē un kultūrā
* 1959. gads — Rīgā notika pirmās Dzejas dienas.
* 1986. gads — Toronto Starptautiskajā kinofestivālā notika filmas "Zilais samts" pirmizrāde.

## Dzimuši
* 1494. gads — Fransuā I (*François Ier*), Francijas karalis (miris 1547. gadā)
* 1570. gads — Henrijs Hadsons (*Henry Hudson*), angļu jūrasbraucējs (miris 1611. gadā)
* 1838. gads — Arturs Auverss (*Arthur Auwers*), vācu astronoms (miris 1915. gadā)
* 1852. gads — Herberts Henrijs Askvits (*Herbert Henry Asquith*), britu politiķis (miris 1928. gadā)
* 1857. gads — Georgs Henriks Breitners (*George Hendrik Breitner*), Nīderlandes gleznotājs un fotogrāfs (miris 1923. gadā)
* 1888. gads — Moriss Ševaljē (*Maurice Chevalier*), franču aktieris un dziedātājs (miris 1972. gadā)
* 1920. gads — Marija Kristīne Čilvere (*Marie Christine Chilver*), latviešu izcelsmes Lielbritānijas slepenā aģente Otrajā pasaules karā (mirusi 2007. gadā)
* 1921. gads — Staņislavs Lems (*Stanisław Lem*), poļu zinātniskās fantastikas rakstnieks (miris 2006. gadā)
* 1931. gads — Silvija Pinala (*Silvia Pinal*), meksikāņu aktrise (mirusi 2024. gadā)
* 1951. gads:
** Bertijs Aherns (*Bertie Ahern*), Īrijas politiķis
** Džo Pantoliano (*Joe Pantoliano*), amerikāņu aktieris
* 1952. gads — Fatoss Nano (*Fatos Nano*), Albānijas politiķis (miris 2025. gadā)
* 1959. gads — Zigmārs Gabriels (*Sigmar Gabriel*), Vācijas politiķis
* 1961. gads — Milēna Fārmere (*Mylène Farmer*), franču dziedātāja
* 1967. gads — Aleksandrs Šabalovs (*Aleksander Shabalov*), Latvijas un ASV šahists, lielmeistars
* 1973. gads — Pols Volkers (*Paul Walker*), ASV kinoaktieris (miris 2013. gadā)
* 1980. gads — Jao Mins (姚明), Ķīnas basketbolists
* 1983. gads — Jurijs Sokolovs, Latvijas futbolists
* 1986. gads — Emmija Rosama (*Emmy Rossum*), ASV kinoaktrise
* 1996. gads — Karmena Asekasa (*Carmen Asecas*), amerikāņu-spāņu aktrise un modele
* 1997. gads — Sidnija Svīnija (*Sydney Sweeney*), amerikāņu aktrise
* 2001. gads — Elizabete Milta, latviešu aktrise

## Miruši
* 1263. gads — Mindaugs (*Mindaugas*), Lietuvas valdnieks (dzimis ap 1203. gadu)
* 1612. gads — Vasilijs IV Šuiskis (*Василий Шуйский*), Krievijas cars (dzimis 1552. gadā)
* 1764. gads — Žans Filips Ramo (*Jean-Philippe Rameau*), franču komponists (dzimis 1683. gadā)
* 1802. gads — Aleksandrs Radiščevs (*Александр Радищев*), krievu publicists (dzimis 1749. gadā)
* 1812. gads — Pēteris Bagrations (*Пётр Багратион*), gruzīnu izcelsmes Krievijas ģenerālis (dzimis 1765. gadā)
* 1819. gads — Gebhards Līberehts fon Blihers (*Gebhard Leberecht von Blücher*), Prūsijas karavadonis (dzimis 1742. gadā)
* 1919. gads — Leonīds Andrejevs (*Леонид Андреев*), krievu rakstnieks (dzimis 1871. gadā)
* 1929. gads — Rainis, latviešu dzejnieks (dzimis 1865. gadā)
* 1992. gads — Entonijs Pērkinss (*Anthony Perkins*), ASV aktieris (dzimis 1932. gadā)
* 1998. gads — Arnolds Liniņš, latviešu aktieris un režisors (dzimis 1930. gadā)
* 2003. gads — Džonijs Kešs (*Johnny Cash*), amerikāņu mūziķis (dzimis 1932. gadā)
* 2004. gads — Rodnijs Deindžerfīlds (*Rodney Dangerfield*), amerikāņu *stand-up* komiķis un aktieris (dzimis 1921. gadā)
* 2009. gads — Normans Borlougs (*Norman Borlaug*), ASV agronoms, humānists (dzimis 1914. gadā)
* 2013. gads — Rejs Dolbijs (*Ray Dolby*), ASV inženieris, uzņēmējs (dzimis 1933. gadā)
* 2023. gads — Brendons Hanters (*Brandon Hunter*), ASV basketbolists (dzimis 1980. gadā)

## Svētku un piemiņas dienas
* Programmētāju diena (garajos gados)